open-index/open-wikipedia-markdown huggingface dataset:
Fernbach Financial Software

**Fernbach Financial Software S.A.** ass eng lëtzebuergesch Software-Entreprise déi 1986 vum Günther Fernbach gegrënnt gouf, déi weltwäit operéiert an déi hiren Haaptsëtz zu Mënsbech huet. Hir Haaptaktivitéit ass d'Entwécklung vu Software fir Finanzinstituter.

## Entreprise
Fernbach huet säi Fokus op Reportingtheme fir Finanzinstrumenter ausgeluecht. Dobäi kënnen automatiséiert Rapporte fir all Acteuren, besonnesch fir Investisseuren an Opsiichtsautoritéiten erstallt ginn. D'Entreprise huet nieft hirem Haaptsëtz zu Lëtzebuerg nach Filialen zu Frankfurt, Wien a London, souwéi ee globaalt Partnernetzwierk.

All Joer gëtt Fernbach vun Chartis Research, dem Haaptubidder fir global Fuerschung an Analyse fir Risiko-Management-Technologie, am ieweschten Drëttel vun de weltwäit 100 éischte Risiko-Technologiesubidder klasséiert. 

## Produkt
Fernbach entwéckelt Software fir Finanzinstrumenter am Beräich Finanzwiesen, Rechnungswiesen a Compliance Management.
 
*FlexFinance* organiséiert déi ganz Periodeféierung am Rechnungswiesen an hält déi historesch Datebestänn iwwer Joren. Sämtlech Wochen-, Mounts- a Quartalsrapporte ginn archivéiert a stinn am Reporting z.&nbsp;B. fir historesch Trendanalysen zur Verfügung. FlexFinance ënnerstëtzt Multi-Accounting, IFRS, Zënsännerungsmanagement (ALM), Kreditrisiko am Maartrisiko, Käschterechnung, FTP, awer och gesetzlech Ufuerderunge wéi gesetzlecht Meldewiesen, Basel 2, Basel 3 an déi vun der EBA, sou wéi eng Workbench fir Modeller a Simulatiounen an eng Bibliothéik fir Key-Performance-Indicateuren (KPIs). Jiddwer Zilgrupp kritt déi KPIs, déi fir d'Steierung relevant sinn. D'Uwendung verfüügt iwwer zirka 600 virgefäerdegt Rapporten, déi mat Hëllef vun enger permanenter Upassung un déi aktuell Gesetzer, direkt kënne benotzt ginn.

## Allgemeng Quellen
* Bobsguide
* [Pressematdeelung iwwer nei Clienten am Nigeria](https://web.archive.org/web/20140327123634/http://csn-ng.com/news/news_detail.php?id=1&title=Zenith-Bank-plc-(Nigeria)-now-live-on-FlexFinance-IFRS-solutions-from-Circuit-Systems-and-Networks-Communications-Limited)
* RiskTechForum
Alexander Stubb

De **Cai-Göran Alexander Stubb**, gebuer den 1. Abrëll 1968 zu Helsinki, ass e finnesche Politiker an zanter dem 1. Mäerz 2024 President vu sengem Land.

## Karriär
Hie war vun 2000 bis 2008 Professer um Collège d'Europe zu Bruges, vun 2004 bis 2008 Deputéierten am Europäesche Parlament, dono Ausseminister (2008-2014) a Minister fir Aussenhandel (2011-2014) vu Finnland.

Vum Juni 2014 bis Mee 2015 war hie Premierminister vu Finnland. Dono gouf hie Finanzminister an der Regierung vum Juha Sipilä.

2017 bis 2020 war hie Vizepresident vun der Europäescher Investitiounsbank. Dono war hien Direkter a Professer op der *School of Transnational Governance* vum *European University Institute*.

Den 11. Februar 2024 gouf hien am zweeten Tour vun de Presidentschaftswalen zum neie President vu Finnland gewielt an den 1. Mäerz 2024 vereedegt.

## Um Spaweck
Bobby Womack

De **Robert "Bobby" Dwayne Womack**, gebuer de 4. Mäerz 1944 zu Cleveland, Ohio, a gestuerwen de 27. Juni 2014, war en US-amerikanesche Sänger an Auteur vu Lidder. Hie war zanter de fréien 1960er Joren aktiv a bekannt fir seng Hitte *Lookin' For a Love, That's The Way I Feel About Cha, Woman's Gotta Have It, Harry Hippie, Across 110th Street* an *If You Think You're Lonely Now*. Zesumme mat senger Schwéiesch Shirley Womack hat hien *It's All Over Now* geschriwwen, dat vun de Rolling Stones gecovert gouf an deenen hiren éischten Nummer-1-Hit gouf.

Seng Carrière hat hien als Sänger an der Band *The Valentinos* ugefaangen, déi e mat Familljemembere gegrënnt hat, an als Gittarist vum Sam Cooke. Dem Bobby Womack säi Repertoire ëmfaasst Stiler wéi Rhythm and Blues, Soul, Rock and Roll, Doo-Wop, Gospel a Country.

## Discographie
### Studiosalbumen (Auswiel)
* 1968: *Fly Me to the Moon*
* 1969: *My Prescription*
* 1971: *Communication*
* 1972: *Understanding*
* 1972: * Across 110th Street* 
* 1973: *Facts of Life*
* 1973: * Lookin' for a Love Again*
* 1975: *I Don't Know What the World Is Coming To*
* 1975: *Safety Zone*
* 1976: *B.W. Goes C&W*
* 1976: *Home Is Where the Heart Is*
* 1981: *The Poet*
* 1984: *The Poet II*
* 1985: *So Many Rivers*
* 1986: *Womagic*
* 1987: *The Last Soul Man*
* 1994: *Resurrection*
* 1999: *Back to My Roots*
* 2004: *The Preacher*
* 2012: *The Bravest Man in the Universe*

### Singelen (Auswiel)
* 1968: *Broadway Walk / Somebody Special*
* 1968: *What Is This / What You Gonna Do (When Your Love Is Gone)*
* 1968: *Fly Me to the Moon (In Other Words) / Take Me*
* 1968: *California Dreamin' / Baby! You Oughta Think It Over*
* 1969: *I Left My Heart in San Francisco / Love, the Time Is Now*
* 1970: *More Than I Can Stand / Arkansas State Prison*
* 1970: *I'm Gonna Forget About You / Don't Look Back*
* 1971: *Communication / Fire and Rain*
* 1972: *That's the Way I Feel About Cha / Come L'amore*
* 1972: *Woman's Gotta Have It / (If You Don't Want My Love) Give It Back*
* 1972: *Sweet Caroline (Good Times Never Seemed So Good) / Harry Hippie*
* 1972: *I Can Understand It / Harry Hippie*
* 1973: *Across 110th Street / Hang On in There*
* 1973: *Nobody Wants You When You're Down and Out / I'm Through Trying to Prove My Love to You*
* 1974: *Lookin' for a Love / Let It All Hang Out*
* 1974: *You're Welcome, Stop on By / I Don't Wanna Be Hurt by Ya Love Again *
* 1975: *It's All Over Now / Doing It My Way* 
* 1976: *Daylight / Trust Me*
* 1981: *Secrets / If You Think You're Lonely Now*
* 1984: *Love Has Finally Come at Last / American Dream*
* 1985: *I Wish He Didn't Trust Me So Much*
* 2012: *Please Forgive My Heart*
* 2012: *The Bravest Man in the Universe*

## Um Spaweck

* Discographie vum Bobby Womack op rateyourmusic.com
Walter Ulbricht

De **Walter Ernst Paul Ulbricht**, gebuer den 30. Juni 1893 zu Leipzig, a gestuerwen den 1. August 1973 zu Groß Dölln, war vun 1949 bis zu senger Entmuechtung 1971 dee bedeitendste Politiker vun der Däitscher Demokratescher Republik. Ënner senger Féierung huet si sech zu engem *[[Realsozialismus|sozialistesche Staat]]* entwéckelt.

Hie war schonn zanter senger Jugend an der sozialistescher Aarbechterbeweegung an Däitschland aktiv, a gouf zum "Beruffsrevolutionär". An de leschte Jore vun der Weimarer Republik war hie President vun der Kommunistescher Partei vun Däitschland (KPD) zu Berlin. Am Kampf vun der stalinistesch orientéierter Partei géint d'Sozialdemokratie an déi republikanesch Uerdnung huet den Ulbricht zu deene ronderëm den Ernst Thälmann gehalen.

Um Enn vum Zweete Weltkrich ass hien 1945 aus dem Exil an der Sowjetunioun, wuer en 1938, no Paräis a Prag, geflücht war, als Chef vun der „Gruppe Ulbricht“ op Berlin zeréckkomm, a gouf séier ee vun de wichtegste Fonctionnaire vun der KPD a spéider der Sozialistescher Eenheetspartei vun Däitschland (SED) an der sowjetescher Besatzungszon an enker Zesummenaarbecht mat der Besatzungsmuecht, an huet sou ausschlaggebend um Opbau vum Staatsapparat vun der spéiderer DDR matgeschafft.

Vun 1950 bis 1971 stoung hien un der Spëtzt vum Zentralkommitee vun der SED an hat déi héchst politesch Entscheedungsgewalt. An dëser Fonctioun a mat Accord vun der Sowjetunioun huet den Ulbricht 1952 den Opbau vum Sozialismus an der DDR ordonéiert an 1961 de Bau vun der Berliner Mauer.

Vun 1949 bis 1960 war hien delegéierte Ministerpresident a vun 1960 bis 1973 President vum Staatsrot (*Vorsitzender des Staatsrats der DDR*).

Den 3. Mee 1971 huet den Ulbricht „aus gesondheetleche Grënn“ säi Récktrëtt vu bal all senge Fonctiounen ugekënnegt. Op Drock vu Moskau an absënns dem neie Generalsekretär vun der KPvdSU, dem Leonid Brejnew, gouf den Erich Honecker als säin Nofollger duerchgesat. Just d'Amt vum President vum Staatsrot, dat wéineg Afloss hat, konnt den Ulbricht bis zu sengem Doud halen. Ausserdeem krut hien déi nei geschaf Éierefonctioun vum „President vun der SED“.

## Literatur
* Mario Frank: *Walter Ulbricht. Eine deutsche Biografie.* Siedler-Verlag, Berlin 2001, ISBN 3-88680-720-7.
* Erich W. Gniffke: *Jahre mit Ulbricht.* Ministerium für Gesamtdeutsche Fragen, Bonn 1966, ISBN 3-8046-8753-9.
* Herbert Graf: *Mein Leben. Mein Chef Ulbricht. Meine Sicht der Dinge.* edition ost, Berlin 2008, ISBN 978-3-360-01097-1.
* Norbert Podewin: *Walter Ulbricht. Eine neue Biographie*. Dietz, Berlin 1995, ISBN 3-320-01886-8.

## Um Spaweck
Schëld E, 5a

D**'Schëlter E, 5a** an **E, 5b** sinn Hiwäisschëlter aus dem Lëtzebuerger Code de la route déi de Wee uweise fir:
*e Lieu-dit z’erreechen (E, 5a):
*e Quartier oder den Zentrum vun enger Uertschaft z’erreechen (E,5b):


Luxembourg road sign diagram E,5a.svg|Schëld E, 5a (Lieu-dit)
Luxembourg road sign diagram E,5b (Plateau Kirchberg).svg|Schëld E, 5b (Quartier)
Luxembourg road sign diagram E,5b (Centre).svg|Schëld E, 5b (Zentrum)

D'Illustratiounen hei driwwer si Beispiller vun de Schëlter E, 5a an E, 5b.

## Originaltext aus dem Code de la route

Artikel 107 – V. Signaux d'indication
« 4. Signaux directionnels placés sur la voirie normale –4.b. Direction d'un lieu-dit - Le signal E,5a indique la direction à suivre pour atteindre un lieu-dit.4.c.Direction d'un quartier ou du centre d'une agglomération - Le signal E,5b indique la direction à suivre pour atteindre un quartier ou le centre d'une agglomération. »


## Bemierkungen

## Biller

Luxembourg road sign E,5a.jpg
Luxembourg road signs E,5a and E,5b.jpg
E,5b E,6a Direction centre agglomération et zone industrielle.jpg


## Um Spaweck
Clément Duhour

De **Clément Duhour**, gebuer den 11. Dezember 1912 zu Anglet, a gestuerwen de 5. Januar 1983 zu Neuilly-sur-Seine, war e franséische Liichtathleet, Schauspiller, Filmregisseur a Filmproduzent.

1932 ass hie fir Frankräich bei den Olympesche Spiller zu Los Angeles ugetratt. Am Joer 1933 war hie franséische Meeschter am Bommstoussen.

Als Schauspiller a Filmproduzent huet de Clémemt Duhour vill mam Sacha Guitry zesummegeschafft.

Vun 1944 bis 1952 war hie mat der Schauspillerin Viviane Romance bestuet.

## Filmographie
### als Schauspiller
* 1941: *[[L'âge d'or (Film 1942)|L'âge d'or]]* vum Jean de Limur mam Elvire Popesco a Jean Tissier
* 1942: *Dernier atout* vum Jacques Becker mam Mireille Balin a Raymond Rouleau
* 1945: *La route du bagne* vum Léon Mathot mam Viviane Romance
* 1946: *La colère des dieux* vum Carl Lamac mam Viviane Romance a Louis Salou
* 1946: *[[La maison sous la mer]]* vum Henri Calef mam Viviane Romance an Anouk Aimée
* 1947: *Gli uomini sono nemici* vum Ettore Giannini mam Viviane Romance a Valentina Cortese
* 1951: *Passion* vum Georges Lampin mam Viviane Romance a Paul Frankeur
* 1951: *Paris chante toujours* vum Pierre Montazel mam Georges Guétary an Édith Piaf
* 1953: *Saluti e baci* - vum Maurice Labro a Giorgio Simonelli mam Georges Guétary a Luis Mariano
* 1953: *[[Si Versailles m'était conté]]* vum Sacha Guitry mam Bourvil, Claudette Colbert, Jean-Louis Barrault, Nicole Courcel, Gérard Philipe an Orson Welles
* 1954: *[[Napoléon (Film 1955)|Napoléon]]* vum Sacha Guitry mam Danielle Darrieux, O. W. Fischer, Gianna Maria Canale, Jean Gabin, Michèle Morgan, Dany Robin an Erich von Stroheim
* 1955: *[[Si Paris nous était conté]]* vum Sacha Guitry mam Françoise Arnoul, Robert Lamoureux, Jean Marais, Michèle Morgan, Gérard Philipe an Danielle Darrieux
* 1957: *Assassins et voleurs* vum Sacha Guitry mam Jean Poiret a Michel Serrault
* 1957: *Les trois font la paire* vum Sacha Guitry mam Michel Simon a Philippe Nicaud
* 1957: *Le naïf aux quarante enfants* vum Philippe Agostini mam Michel Serrault a Sylva Koscina
* 1959: *[[Vous n'avez rien à déclarer? (Film 1959)|Vous n'avez rien à déclarer?]]* vum Clément Duhour mam Darry Cowl a Jean Richard
* 1960: *[[Candide ou l'optimisme au XXe siècle]]* vum Norbert Carbonnaux mam Jean-Pierre Cassel, Pierre Brasseur an Daliah Lavi

### als Regisseur
* 1958: *[[La vie à deux]]*, mam Pierre Brasseur, Danielle Darrieux, Fernandel, Jean Marais, Lilli Palmer, Ivan Desny a Louis de Funès
* 1959: *Vous n'avez rien à déclarer?*
### als Produzent
* 1951: *Paris chante toujours*
* 1953: *Saluti e baci*
* 1953: *Si Versailles m'était conté*
* 1954: *Napoléon*
* 1955: *Si Paris nous était conté*
* 1956: *Le pays d'où je viens* vum Marcel Carné mam Françoise Arnoul a Gilbert Bécaud
* 1957: *Assassins et voleurs*
* 1957: *Les trois font la paire* vum Sacha Guitry mam Michel Simon a Philippe Nicaud
* 1957: *Le naïf aux quarante enfants*
* 1958: *La vie à deux*
* 1959: *Vous n'avez rien à déclarer?*
* 1960: *Candide ou l'Optimisme au XXe siècle*

## Um Spaweck
Schnëtt (Film)

An der Filmproduktioun ass de **Schnëtt** (fr: *Montage*; eng. *film editing*) en Deel vun der kreativer Postproduktioun vum Filmschafen. Dobäi gëtt Toun- a Bildmaterial, dat virdrun opgeholl gouf, beaarbecht a strukturéiert fir de fäerdege Film ze maachen.

D'Wuert *Schnëtt* kënnt vun der fréierer Aart a Weis wéi mam Film geschafft gouf. Haut gëtt awer meeschtens mat digitaler Technologie geschafft. Déi Persoun, déi fir de Schnëtt vum Film responsabel ass, gëtt Filmediteur oder Monteur genannt.
Filmediteur

E **Filmediteur**, och nach **Monteur** genannt, ass déi Persoun, déi an der Produktioun vu Filmer fir de Schnëtt verantwortlech ass. Si stellt déi gedréint Astellunge vum Film (mat senge Biller/Zeenen a Sequenzen) duerch den entspriechende Schnëtt an eng dramaturgesch korrekt Reiefolleg an an e rhythmesch passenden Zäitlaf.

Haut gëtt e Film an der Reegel integral um Computer montéiert. Fréier, wéi nach mat Zelluloidbobinne geschafft gouf, déi auserneegeschnidden- an nees uneneegepecht hu misse ginn, housch dee Beruff *Cutter*.
Kuerzfilm

E **Kuerzfilm** (heiansdo gëtt och de franséischen Term *Court métrage* benotzt) ass e Film, deen am Géigesaz zum Laangfilm net laang dauert. Generell gëllt all Film, dee manner wéi 30 bis 40 Minutte laang dauert, als Kuerzfilm.

Fir de Lëtzebuerger Filmpräis huet e Kuerzfilm 2018 maximal 59 Minutten dierfen daueren, an zanter 2021 just nach maximal 50 Minutten.
Beta Virginis

**β Virginis** (Beta Virginis) ass e Stär am Stärebild Virgo mam historeschen Numm *Zavijava*.

Den Zavijava huet eng visuell Magnitude vu +3,59m a gehéiertz zu der Spektralklass F9 V. Hie läit 36 Liichtjoer vun eiser Sonn ewech.

Den Zavijava kann als ekliptiknoe Stär vum Äerdmound a ganz rar vu Planéite bedeckt ginn. Déi nächst Bedeckung vum Zavijava ass den 11. August 2069 duerch d'Venus. Den Numm geet op d'arabescht *zawiyat al-cawwa* zeréck, wat sou vill heescht, wéi „Eck vum Hond dee billt“. Aner Nimm sinn: *Alaraph* a *Minelauva*.

## Kuckt och
Schëld E, 7a

D****' ass en Hiwäisschëld aus dem Lëtzebuerger Code de la route. Et ass e Weeweiser am Zesummenhang mat enger Vëlosstreck a gëtt d'Richtung an d'Distanz u fir op eng Vëlosstreck ze kommen. De Knuetpunkt an d'Vëlosstreck déi een erreeche soll, gi mam Modell vun de Schëlter E, 21e, E, 21f an E, 21g ugewisen.

D'Illustratiounen hei drënner si Beispiller vum :

Luxembourg road sign diagram E,7a (1).svg
Luxembourg road sign diagram E,7a (2).svg


## Originaltext aus dem Code de la route

Artikel 107 – V. Signaux d'indication
« 4.e. Signaux directionnels sur les itinéraires cyclables – 4bis. Signalisation directionnelle en relation avec les itinéraires cyclables. - Le signal E,7a (…) indique la direction et la distance vers un réseau cyclable. Les points-noeuds et les itinéraires cyclables à atteindre sont indiqués selon les modèles des signaux E,21e, E,21f et E,21g. »


## Biller

Luxembourg, road sign E,7a & symbole E,21f PC12 (101).jpg|Schëld E, 7a mam Symbol vum Schëld E, 21f fir op d'Vëlospist 12 ze kommen
Luxembourg road sign E,7a.jpg|fréiert Schëld E, 7a *Direction à suivre pour atteindre un itinéraire cyclable*


## Um Spaweck

* Guide technique « Wegweisende Beschilderung der Radrouten in Luxemburg », Ponts et chaussées (26.09.2023)
Schëld E, 7b

D****' ass en Hiwäisschëld aus dem Lëtzebuerger Code de la route. Et ass e Weeweiser deen op enger Vëlosstreck, ier een op eng Kräizung kënnt, de Wee uweist fir eng Uertschaft, e Lieu-dit, e Quartier oder e lokaalt Zil z'erreechen.

D'Illustratiounen hei drënner si Beispiller vum :

Luxembourg road sign E,7b (1).svg
Luxembourg road sign E,7b (2).svg
Luxembourg road sign E,7b (3).svg


## Originaltext aus dem Code de la route

Artikel 107 – V. Signaux d'indication
« 4.e. Signaux directionnels sur les itinéraires cyclables – 4bis. Présignalisation directionnelle en relation avec les itinéraires cyclables. – Le présignal E,7b (…) annonce, sur un itinéraire cyclable, à l'approche d'une intersection la direction à suivre pour atteindre une agglomération, un lieu-dit, un quartier d'une agglomération ou une destination locale. Le présignal E,7b peut être complété selon les dispositions du signal E,7c. »


## Biller

## Um Spaweck

* Guide technique « Wegweisende Beschilderung der Radrouten in Luxemburg », Ponts et chaussées (26.09.2023)
NGC 3906

Den **NGC 3906** ass eng Spiralgalaxie am Stärebild Ursa Major.

D'Galaxie gouf am Joer 1788 vum Astronom Wilhelm Herschel mat engem 18,7&nbsp;Zoll-Spigelteleskop entdeckt.

## Kuckt och
Schëld E, 7d

D****' ass en Hiwäisschëld aus dem Lëtzebuerger Code de la route. Et ass e Weeweiser deen op enger Vëlosstreck d'Richtung uweist wou ee fuere soll, fir op der Vëlosstreck ze bleiwen. D'Fäiler kënnen un d'Begebenheeten ugepasst ginn.

D'Illustratiounen hei drënner si Beispiller vum :

Luxembourg road sign diagram E,7d (2) (2016).png
Luxembourg road sign diagram E,7d (1) (2016).png
Luxembourg road sign diagram E,7d (3) (2016).png
Luxembourg road sign diagram E,7d (4) (2016).png
Luxembourg road sign diagram E,7d (5) (2016).png


## Originaltext aus dem Code de la route

Artikel 107 – V. Signaux d'indication
« 4.e. Signaux directionnels sur les itinéraires cyclables – 4bis. Signalisation directionnelle en relation avec les itinéraires cyclables. – Le signal E,7d indique, sur un itinéraire cyclable, la direction à suivre pour continuer sur l'itinéraire cyclable emprunté. Les flèches peuvent être modifiées en fonction de la configuration des lieux. »


## Biller

Luxembourg road sign E,7d (101).jpg
Piste cyclable de l'Attert (4).jpg
Luxembourg road signs E,11a-E,7d (03).jpg


## Um Spaweck
Schëld E, 8a

D**'Schëlter E, 8a** an **E, 8b** si Hiwäisschëlter aus dem Lëtzebuerger Code de la route. Se weisen – op der Grousser Strooss – d'Richtung u fir d'Ziler z'erreechen déi ugewise sinn. D'Opschrëfte vun de Lieu-diten oder Quartiere gi kursiv geschriwwen. D'Opschrëfte vun de lokalen Ziler gi kursiv geschriwwen, an engem Kader mat wäissem Hannergrond oder op engem wäisse Schëld. Déi Strooss, déi een huele muss fir en Zil z'erreechen, gëtt mat hirer Stroossennummer uginn.

D'Illustratiounen hei drënner si Beispiller vun de Schëlter E, 8a an E, 8b:

Luxembourg road sign diagram E 8 a1.gif|E, 8a
Luxembourg road sign diagram E 8 a2.gif|E, 8a
Luxembourg road sign diagram E 8 b1.gif|E, 8b
Luxembourg road sign diagram E 8 b2.gif|E, 8b


## Originaltext aus dem Code de la route

Artikel 107 – V. Signaux d'indication
« 5. Signaux directionnels sur la grande voirie. – Les signaux E,8a et E,8b (…) indiquent les directions à suivre pour atteindre les destinations indiquées. Les inscriptions des lieux-dits et des quartiers d'agglomération apparaissent en italique. Les inscriptions des destinations locales apparaissent en italique dans un cartouche blanc ou sur un panneau blanc. La voie publique à emprunter pour atteindre une destination est indiquée par son numéro d'identification. »


## Biller

Luxembourg road signs E,8a (101) comm.jpg|Schëlter E, 8a
Luxembourg road signs E,8a-E,8b (101) comm.jpg|Schëlter E, 8a (blo) an E, 8b (giel)


## Um Spaweck
NGC 6285

Den **NGC 6285** ass eng Spiralgalaxie am Stärebild Draco. D'Galaxie gouf am Joer 1886 vum Astronom Lewis A. Swift mat engem 40&nbsp;cm-Teleskop entdeckt.

## Kuckt och
NML Cygni

Den **NML Cygni** oder **V1489 Cygni** ass e Rouden Iwwerris, deen am Stärebild Cygnus an enger Usammlung vu Stäre mam Numm **Cyg OB2** läit. De Radius vum NML Cygni ass dat 3.734-facht vum Sonneradius.

Mat deem Radius, ass den NML Cygni dee mat wäitem Ofstand gréisste bekannte Stär.

## Verglach mat eiser Sonn

Wann den NML Cygni an der Plaz vun eiser Sonn am Sonnesystem wier, géif seng Gréisst bal bis an d'Ëmlafbunn vum Uranus vun zirka 2,872 Mrd. km erureechen.

## Numm

Den éischten Nummdeel **NML** geet op d'Entdecker **N**eugebauer, **M**artz a **L**eighton zeréck, déi hien 1965 entdeckt haten.. Den zweeten Nummdeel **Cygni** entsprécht dem Geenitiv vum Numm vum Stärebild Cygnus.

## Kuckt och

* Lëscht vun de gréisste Stären
One Direction

**One Direction** ass eng englesch-iresch Pop-Boyband vu London. Si gouf 2010 wärend der siwenter Staffel vun der brittescher Castingshow *[[The X Factor]]* zesummegestallt, bei där si op déi drëtt Plaz komm ass. Duerch d'sozial Medien huet si et zu internationalem Erfolleg bruecht an hir fënnef Studiosalbumen konnte sech all un der Spëtzt vun den Charts an den wichtegste Museksmarchéë placéieren. Zu hire bekanntste Lidder ziele *What Makes You Beautiful* (2011), *Live While We're Young* (2012), *Story of My Life* (2013) an *Drag Me Down* (2015).

Am August 2013 ass de Kinodocumentaire *This Is Us* weltwäit an de Kinoen ugelaf.

De Zayn Malik huet d'Grupp 2015 verlooss an erfollegräich eng Solocarrière gestart. Zënter Januar 2016 pauséiert One Direction an all d'Memberen hunn eege Lidder eleng verëffentlecht.

## Discographie
### Studiosalbumen

1Chartpositioun an der hollänneschsproocheg Belsch
2Chartpositioun an der franséischsproocheger Belsch

### Singelen

1Chartpositioun an der hollänneschsproocheg Belsch
2Chartpositioun an der franséischsproocheger Belsch

## Um Spaweck
Schëld G, 2a

D**'Schëlter G, 2a**, **G, 3a** a **G, 4a** si Spuereschëlter aus dem Lëtzebuerger Code de la Route déi eng Gefor, e Verbuet, e Gebuet oder en Hiwäis uweisen dee/déi sech op eng oder méi Spuere vun enger Strooss bezitt.
Op der Autobunn hunn d'Spuereschëlter wäiss Fäiler op bloem Hannergrond.

## Originaltext aus dem Code de la route

Artikel 107 – *VII. Signaux applicables à une ou plusieurs voies d'une chaussée comportant plusieurs voies de circulation dans le même sens* aus dem *Arrêté grand-ducal du 23 novembre 1955 portant règlement de la circulation sur toutes les voies publiques* 


D'Illustratiounen hei drënner si Beispiller vun dëse Schëlter:


Fichier:Luxembourg road sign diagram G,2a (2024).svg|G, 2a
Fichier:Luxembourg road sign diagram G,3a (2024).svg|G, 3a
Fichier:Luxembourg road sign diagram G,4a (2024).svg|G, 4a
Kierch Ierpeldeng (Ettelbréck)

D**'Kierch zu Ierpeldeng bei Ettelbréck** ass eng kathoulesch Kierch, déi zur Par Dikrich Le Bon Pasteur am Dekanat Zentrum an zu der Gemeng Ierpeldeng gehéiert.

De Patréiner vun der Kierch ass den hellege Paulus, deem säi Fest den 29. Juni gefeiert gëtt.

Se steet op der Haaptstrooss *Porte des Ardennes*, der N27.

## Geschicht
Am Joer 1840 gouf de Paschtouer Joseph Kalbersch Coproprietär vum Ierpeldenger Schlass an huet do bis zu sengem Doud 1858 gewunnt. Hien huet am Park vum Schlass eng Kapell baue gelooss, déi awer eréischt no sengem Doud am Joer 1859 geweit gouf. Et war déi éischt Parkierch vun Ierpeldeng. Wéi d'Schlass verkaaft gouf ass d'Kapell 1881 nees ofgerappt ginn. Als Entschiedegung huet den neie Proprietär vum Schlass, déi hollännesch Famill Keun, 1882 déi haiteg Kierch baue gelooss (Datum 1882 iwwer dem Portal).

D'Uergel déi 2009 ageweit gouf, ass vun der Uergelmanufaktur Eisenbarth.

## Klacken
D'Kierch vun Ierpeldeng krut an den 1950er Jore véier nei Klacken. Se lauden an der Dispositioun a', c", d", e".

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Dikrech
* D'Fënstere vun der Kierch vun Ierpeldeng op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''


Kirche Erpeldange 03.jpg|D'Kierch aus Südoste gesinn
Kirche Erpeldange 02.jpg|Den Agank op der Westsäit
Kierch Ierpeldeng, Bléck an d'Kierch.jpg|De Banneraum vun der Kierch
Kierch Ierpeldeng, Haaptaltor.jpg|De Chouer mam Altor
Kierch Ierpeldeng, Eisenbarth-Uergel.jpg|D'Uergel um Duxall
Rhythm and Blues

**Rhythm and Blues** (dacks als **R&B**, **R'n'B** oder **RnB** ofgekierzt) ass den Numm vun engem Museksstil, dee fir d'éischt an den 1940er Joren an der afroamerikanescher Popmusek opgedaucht ass. R&B ass eng rhythmesch staark accentuéiert Form vum Blues, aus deem spéider de Rock and Roll entstanen ass.

An den 1980er an 1990er krut de Begrëff eng nei Definitioun an huet eng Mëschung aus Popmusek a Soul, respektiv spéider eng Mëschung aus Popmusek an Hip-Hop bezeechent. Fir eng kloer Ofgrenzung ze schafen, gëtt haut dofir meescht den Term Contemporary R&B benotzt.

## Um Spaweck
* bescht bewäert R&B-Albumen op rateyourmusic.com
Contemporary R&B

**Contemporary R&B** (englesch fir *zäitgenësseschen R&B*), dacks nëmmen **R&B** genannt, ass e Museksstil, deem säin Ursprong am afroamerikanesche Rhythm and Blues läit. Den éischte modernen R&B gouf an den 1980er opgeholl. E war staark vun der Popmusek beaflosst. Zanter den 1990er Jore gëtt de Genre duerch e staarken Afloss vum Hip-Hop charakteriséiert an zanter Enn der 2000er gi verstäerkt och Elementer aus der Elektromusek opgeholl.

Enn der 1990er an Ufank den 2000er Joren huet den ursprénglechen R&B eng Renaissance an der Form vum Neo-Soul erlieft.

Bekannt R&B-Sänger sinn ënner anerem den Usher, den R. Kelly, d'Mary J. Blige an d'Beyoncé.
Bill Haley

De **Bill Haley** (mam ganzen Numm **William John Clifton Haley**), gebuer de 6. Juli 1925 zu Highland Park (Michigan), a gestuerwen den 9. Februar 1981 zu Harlingen (Texas), war en US-amerikanesche Rock 'n' Roll-Sänger. Hien ass, zesumme mat senger Grupp *Bill Haley & His Comets*, virun allem bekannt fir säi Stéck *Rock Around the Clock* dat 1954 erauskoum an e Welthit gouf. D'Single dovun ass, nom *Candle in the Wind* vum Elton John a *White Christmas* vum Bing Crosby, mat eng vun den am meeschte verkaafte Placken op der Welt.

Den Haley, deem seng Eltere Museker waren, huet am Ufank Country (Hillbilly) gespillt, an ass souguer als Jodler opgetrueden, mä an den 1950er ëmmer méi Rhythm and Blues-Elementer a seng Musek afléisse gelooss, an dës bei engem wäisse Publikum bekannt gemaach. Hien ass mat sengerBand op New York geplënnert, wou en den 12. Abrëll 1954 *Rock around the clock* opgeholl. D'Lidd gouf en Nummer-Eent-Hit, an an de Filmer *Blackboard Jungle* (1955 vum Richard Brooks) a *Rock Around the Clock* an de Soundtrack iwwerholl, wat weiderhin zu sengem Succès bäigedroen huet.

1958 ass den Haley mat senger Band an Europa op Tournée gaangen, wat ëmmer nees zu Travolt an och alt emol zu zerstéierte Sallariichtunge gefouert huet, wat weiderhin zu sengem Succès bäigedroen huet. Mä bei senge Liveoptrëtter gouf et de Fannen och kloer, datt e scho relativ al war (iwwer 30 Joer), schonn ugefaangen huet, eng Glatz ze kréien, an och mam Sex-appeal géint de jonken Elvis Presley, deen am Gaang war, och mat Rock-n-Roll, d'Charts z'eruerweren, net konnt mathalen.

No *Rock Around The Clock* hat hien och Succès mat *Dim, Dim the Lights*, *Happy Baby*, *Razzle Dazzle*, *The Saint's Rock 'n' Roll*, *Burn That Candle*, *R-O-C-K*, *Rip It Up*, *Mambo Rock* a *Rudy's Rock*. 21 Lidder vun him koume bis an d'Top-40 an den USA.

An den 1960er Joren hat hien och nach deen een oder anere Comeback-Concert mat groussem Succès, an och *Rock around the clock* koum 1968 nach eng Kéier an d'Top-20 vun der brittescher Hitparad.

## Um Spaweck

* Biographie an der „Rock and Roll Hall of Fame“
R&B

**R&B** steet fir zwéi Museksstiler:

* Rhythm and Blues, e Museksstil, deen an der afroamerikanescher Popmusek an den 1940er Joren entstanen ass;
* Contemporary R&B, eng modern Form vum Rhythm and Blues, deen et zanter den 1990er gëtt.
Universität Salzburg

D**'Universitéit Salzburg** (dt.: **Universität Salzburg**) ass eng Universitéit an der éisträichescher Stad Salzburg. Si gouf 1622 als Benediktineruniversitéit gegrënnt an huet an där Form bis zur Opléisung 1810 bestanen. 1962 gouf d'Universitéit vum Staat erëm nei gegrënnt.

2013/2014 hat si iwwer 16.000 Studenten an 2.800 Mataarbechter als Fuerscher, Léier- a Verwaltungspersonal. Ëm déi 60% vun der Studente si weiblech a ronn 35% kommen aus dem Ausland, dovun déi meescht aus Däitschland.

## Um Spaweck
* Offiziell Websäit vun der Universitéit Salzburg
Epicerie

Eng **Epicerie** ass en Eenzelhandelsgeschäft, an den Uertschaften, dat Iessen, ma och soss all méiglech net ze grouss Saache fir den deegleche Gebrauch zum Verkaf ubitt.

Den Numm deit drop hin, fatt do fréier an éischter Linn Gewierzer ze kafe waren (aner Iesswueren huet ee beim Bäcker, Metzler Fëschhändler, Geméis- oder Uebsthändler, asw. kaf). Wéi am 19. Joerhonnert d'Technike sech duerchgesat hunn, fir Iesswueren industriell méi laang ze konservéieren (a Konservebéchsen, duerch Dréchnen, asw.), ass d'Offer vun den Epicerië méi grouss ginn. No an no huet een do all méiglech allgemeng Iesswueren ze kafe kritt, och frëscher, an och ëmmer méi, wat ee soss sou am Stot brauch, vu Fixspéin bis Seefeprodukter.

Am Laf vum 20. Joerhonnert sinn d'Produkter ëmmer méi fäerdeg agepaakt op de Maart komm, an ëmmer manner am Lassenen, sou datt sech, vun der zweeter Hallschecht vum 20. Jh. un, de Self-service och an den Epicerien duerchgesat huet. Do dernieft hunn déi kleng Epicerien ëmmer méi staark Konkurrenz kritt vun de Succursalë vu grousse Supermarchés-Chaînen, déi, nodeems se sech *op der grénger Wiss*, baussent den Uertschaften, ausgebreet hunn, absënns zanter den 2000er Joren, nees a klenge Strukture bannent den Uertschafte etabléieren, zum Deel och an Zesummenaarbecht vun anere Forme vu Commerce, wéi de Bensinnsstatiounen.
 
Déi kleng eegestänneg Epiceriën hunn deem Phenomeen entgéint gewierkt, andeems se sech spezialiséiert hunn, z.&nbsp;B. op Produkter aus bestëmmte Regiounen, oder vu besonnesch héijer Qualitéit, oder awer, andeems se zu aneren Zäiten op hu wéi déi aner Geschäfter (z.&nbsp;B. sonndes oder owes; am leschte Fall schwätzt ee vun "Night Shop"). D'Eenzelhandels-Epicerien hu sech och scho fréi zesummegedoen, z.&nbsp;B. an Akafskooperativen, fir sou méi gënschteg Akafskonditiounen aushandelen ze kënnen.

An de leschte Joerzéngte fënnt een och a manner dicht besidelte Géigende mobil Epiceriën, déi um Tour vun Duerf zu Duerf fueren.

## Um Spaweck
Raumstatioun

**Raumstatioune** si Raumfluchkierper, déi meeschtens am Orbit vun engem Himmelskierper sinn an et Mënsche méiglech mécht, sech laang Zäit dran opzehalen an ze liewen. Si sinn, well si selwer keen Undriff hunn, op Raumgefierer fir Transport ugewisen. Niewen de Raumstatioune ginn och Raumlaboratoiren agesat, déi eng Ënnerform vun de Raumstatioune sinn.

## Problemer
Déi technesch Erausfuerderung beim Betrib vun enger Raumstatioun ass virun allem d'Versuergung vun der Crew. Duerch déi héich Käschte beim Transport hu misse Systemer entwéckelt ginn, déi de Betrib vun enger Raumstatioun zum groussen Deel autark erlaben, d.&nbsp;h. an engem zouene Kreeslaf. Besonnesch bei der Opbereedung vu Waasser a Loft goufen dobäi grouss Fortschrëtter gemaach.

D'Ëmlafbunn ëm d'Äerd ass an 300&nbsp;Kilometer Héicht net stabil, well d'Äerdatmosphär, obschonn s'an där Héicht danz dënn ass, d'Raumstatioune stänneg ofbremst. Ouni reegelméissege Schub a méi héich Ëmlafbunne géife Raumstatiounen dofir no e puer Méint oder Joer nees an d'Äerdatmosphär antrieden. Och d'Gravitatioun vun aneren Himmelskierper kann d'Ëmlafbunn vun enger Raumstatioun stéieren. Raumstatioune brauchen dofir eng stänneg Alimentatioun, besonnesch vun Dreifstoff fir Kurskorrekturen.

## D'Raumstatiounen am Eenzelen
Déi éischt Raumstatioun war 1971 déi sowjetesch Saljut 1. Eng vun de bedeitendste Raumstatioune war déi sowjetesch Statioun Mir, déi bal 15 Joer laang schrëttweis ausgebaut a benotzt gouf. Mat der ISS ass haut eng Raumstatioun an internationaler Kooperatioun permanent besat.

Bis elo goufen 12 Raumstatiounen an d'Äerdëmlafbunn bruecht, dovu goufen der zéng bemannt:

## Geplangt Raumstatiounen
Där am Juni 2012 mat Shenzhou 9 fir d'éischt bemannter Raumstatioun Tiangong 1 sollen no Plang vun der chineesescher Raumfaartorganisatioun CNSA op Basis vun de gewonnenen Erfarungen tëscht 2014 an 2016 Tiangong 2 an Tiangong 3 nokommen.

## Méiglech weider Entwécklung

Nei Raumstatioune kéinten a gréisserer Distanz zu der Äerd op engem Lagrange-Punkt vum Äerd-Mound-System positionéiert ginn. D'Lagrange-Punkten L4 an L5 erméiglechen der Raumstatioun e stabillen Orbit, wat déi néideg Kurskorrekturen an domat den Dreifstoffverbrauch staark reduzéiere géif. Allerdéngs ass d'Intensitéit vun der kosmescher Stralung op enger grousser Distanz zu der Äerd vill méi grouss, well do de Schutz duerch d'Äerdmagnéitfeld feelt. Fir sou eng Raumstatioun wier et also noutwendeg, besonnesch Virkéierunge fir de Straleschutz ze treffen.

E méiglecht Konzept fir zukünfteg Raumstatioune wieren zum Beispill d'O'Neill-Kolonien.

## Kuckt och

* Lëscht vu bemannte Missiounen op d'Raumstatioun Mir
* Lëscht vu bemannte Missiounen op d'International Raumstatioun
* Raumfaart

## Um Spaweck
Jean de La Fontaine

De **Jean de La Fontaine**, gebuer den 8. Juli 1621 zu Château-Thierry (Departement Aisne), a gestuerwen den 13. Abrëll 1695 zu Paräis, war e franséische Schrëftsteller. Hien zielt zu de grousse Klassiker vun der franséischer Literatur a Generatioune vu Schoulkanner hu mat senge Fabele Bekanntschaft gemaach.

No deenen engen odere anere Publikatiounen (dorënner *Nouvelles tirées de Boccace et d'Arioste* (1663; spéider zu *Contes et nouvelles en vers* erweidert) huet hien ëm 1665 ugefaangen, dat ze schreiwen, wat säin Haaptwierk sollt ginn, nämlech e Recueil vu Fabelen, dee 1668 fir d'éischt Kéier an zwéi Bänn ënner dem Titel *Fables choisies, mises en vers par M. de La Fontaine* erauskoumen. 1677 a 1679 koumen den 3. an de 4. Band no.

Den De La Fontaine huet weiderhin e klenge Roman, *Les amours de Psyché et de Cupidon* (1669) geschriwwen, d'Libretto zu der Oper *Daphné* (1674), dat de Jean-Baptiste Lully vertount huet, souwéi dat e puer Theaterstécker a Libretti, déi weider kee grousse Succès haten.

## Wierker
* *Adonis* (1658)
* *Élégie aux nymphes de Vaux* (1660)
* *Contes et nouvelles* (1665)
* *Fables (Premier Recueil)* (1668)
* *Amours de Psyché et de Cupidon* (1669)
* *Recueil de poésies chrétiennes et diverses* (1671)
* *Poème de la captivité de saint Malc* (1673)
* *Daphné* (1674)

## Literatur
* Jürgen Grimm: *La Fontaines Fabeln*. Reihe: Erträge der Forschung, 57. Wissenschaftliche Buchgesellschaft, Darmstadt. 
* Marie-Odile Sweetser: *Parcours lafontainien. D'Adonis au livre XII des Fables.* Narr, Tübingen 2004, (= Biblio 17; 150), ISBN 3-8233-6014-0
## Um Spaweck
Kosmos 557

D**'Kosmos 557** war déi drëtt zivil Raumstatioun (DOS 3) vun der Sowjetunioun.

D'Raumstatioun gouf den 11. Mee 1973 um 0:20 UTC vum Kosmodrom Baikonur mat enger Proton-Rakéit an eng Äerdëmlafbunn bruecht. D'Bunnhéicht louch tëscht 218 an 266 Kilometer bei enger Bunnschréi vun 51,6 Grad. D'Kosmos 557 konnt net am Orbit stabiliséiert ginn, well d'Kommandoiwwerdroung net funktionéiert huet. Sou war se schonn no eelef Deeg, den 22. Mee 1973 iwwer dem Pazifik vergloust. Dofir krut s'eng Tarnbezeechnung vun der Kosmos-Rei. Am Fall vun engem Erfolleg hätt d'Statioun eng Saljut-Bezeechnung kritt.

## Kuckt och

## Um Spaweck
* Raumfahrer.net: Saljut: De Wee op d'russesch Raumstatioun
* spacefacts.de: DOS 3 Expeditioun 1
Unity (ISS)

D**'Unity** ass déi éischt vun dräi Kopplungsschleise vum amerikaneschen Deel vun der Internationaler Raumstatioun. Se gouf u Bord vun der Raumfär Endeavour de 4.Dezember 1998 am Kader vun der Missioun STS-88 an de Weltraum bruecht an zwéi Deeg duerno mam Modul Sarja dee schonn am All war gekoppelt. Tëscht de béide Modullen ass e konescht Kopplungsstéck (PMA-1). Unity huet iwwer sechs Kopplungsmechanismen, véier op der zylindrescher Mantelfläch a jee een um Heck an um Bug. Um Bug war ufanks de Kopplungsadapter PMA-2. Den 11. Februar 2001 bei der Missioun STS-98 gouf do den US-Laboratoire Destiny montéiert. Gläichzäiteg gouf de PMA-2 um Bug verlagert.

Op der ieweschter Säit vu Unity gouf schonn am Oktober 2000 bei der Missioun STS-92 d'Gitterstruktur Z1 ugemaach, an där véier Gyroskope fir d'Lagreegelung vun der ganzer Statioun sinn. D'Steierbord-Kopplungsaggregat gouf de 15. Juli 2001 bei der Missioun STS-104 un den US-Erausklammmodul Quest ugedockt. Am Februar 2010 huet d'Space-Shuttle-Missioun STS-130 d'Komponent Tranquility um Backbord-Kopplungsadapter vun der Unity installéiert. Den 1. Mäerz 2011 gouf wärend der STS-133 de Permanent Multipurpose Module an deem no ënne gedréite Kopplungsadapter ugedockt.

D'Unity gouf vum US-Loft- a Raumfaartkonzern Boeing am Marshall Space Flight Center gebaut. D'Fabrikatioun hat 1993 an am Dezember 1996 ugefaangen. De Bannenausbau hat siwe Méint gedauert. Enn Juni 1997 war den Transport zum Kennedy Space Center, wou den Ausbau fäerdeg gemaach gouf. No der Iwwerpréiwung vun der Elektrik am Dezember 1997 gouf véier Méint méi spéit den Dichtheetstest ofgeschloss. De 4. September 1998, genee dräi Méint virum Start, gouf den Unity offiziell der NASA iwwerginn.

De Modul ass 5,5 m laang an huet en Duerchmiesser vu 4,6&nbsp;m a mat ugedockte Kopplungsadapteren eng Mass vu ronn 12,8&nbsp;t. Seng Baussenhaut besteet haaptsächlech aus Aluminium. Et huet véier Standard-Racks fir d'Steierung, Liewenserhalung oder als Lagerraum. De Modul ass mat 121 Leitunge fir elektresche Stroum an Date souwéi 216 Killmëttel- a Loftzirkulatiounsréier ausgebaut. Ausserdeem hat en an der Ufangsphas e speziellt Kommunikatiounssystem, dat de russesche Spezifikatioune ugepasst war.

De Unity gouf mat Kopplungsadaptere gestart, déi och vun der Boeing Company gebaut goufen. D'Fabrikatioun an de fäerdegen Ausbau goufen an de Wierkshalen zu Huntington Beach a Kalifornien gemaach. De PMA-1 gouf am Juli 1997 op de KSC a Florida geliwwert; dräi Méint méi spéit war den anere Kopplungsstutzen nokomm. Am November 1997 gouf deen éischten an am Mee 1998 de PMA-2 op d'Unity montéiert.


Fichier:Unity and STS-88 crew members.jpg|De Modul Unity
Fichier:Swesda-Sarja-Unity.jpg|D'Moduller Swesda, Sarja an Unity vereent (Computersimulatioun)
Fichier:ISS-13_Jeffrey_N._Williams_trims_Thomas_Reiter's_hair_in_the_Unity_node.jpg|Jeffrey Williams an Thomas Reiter an der Unity (2006)

## Kuckt och
*Modülle vun der Internationaler Raumstatioun

## Um Spaweck
Paul Grimault

De **Paul Grimault**, gebuer den 23. Mäerz 1905 zu Neuilly-sur-Seine; a gestuerwen den 29. Mäerz 1994 zu Mesnil-Saint-Denis, war e franséische Filmregisseur, Dréibuchauteur a Schauspiller.

Bekannt ass hien duerch den Zeechentrickfilm aus dem Joer 1979 *Le roi et l'oiseau*. Fir dëse Film krut hien och de Louis-Delluc-Präis

1989 krut hien den César d'honneur fir seng Verdéngschter am franséische Film.

## Filmographie
### als Schauspiller
* 1934: *L'hôtel du libre échange*, vum Marc Allégret mam Alerme
* 1936: *[[Le crime de monsieur Lange]]*, vum Jean Renoir mam Florelle a Jules Berry
* 1936: *[[Les bas-fonds]]*, vum Jean Renoir mam Jean Gabin a Louis Jouvet
* 1962: *Le pèlerinage*, vum Jean L'Hôte mam Danièle Delorme (Kuerzfilm)
* 1981: *[[Coup de torchon]]* - Regie: Bertrand Tavernier - Haaptacteuren: Philippe Noiret, Stéphane Audran
* 1988: *[[La table tournante]]*, vum Paul Grimault an Jacques Demy mam Anouk Aimée

### als Regisseur
* 1931: *La séance de spiritisme est terminée*, Regie zesumme mam Jean Aurenche (Kuerzfilm)
* 1938: *Le marchand de notes* (Kuerzfilm)
* 1942: *Les passagers de la Grande Ourse* (Kuerzfilm)
* 1943: *L'epouvantail* (Kuerzfilm)
* 1944: *Le voleur de paratonnerres* (Kuerzfilm)
* 1946: *La flûte magique* (Kuerzfilm)
* 1947: *(Le petit soldat)* (Kuerzfilm)
* 1950: *La bergère et le ramoneur*
* 1956: *Enrico Cuisinier* (Kuerzfilm)
* 1970: *Le diamant* (Kuerzfilm)
* 1970: *Le chien mélomane* (Kuerzfilm)
* 1979: *Le roi et l'oiseau*
* 1988: *[[La table tournante]]*, Regie zesumme mam Jacques Demy

## Um Spaweck
Offiziell Websäit vum Paul Grimault
Harmony (ISS)

Den **Harmony** (englesch fir Harmonie) ass no Unity, den zweete Kopplungsmodul (fréier Node 2 genannt) vun der Internationaler Raumstatioun (ISS). Den 8. Februar 2010 ass mam Tranquility nach en drëtten Deel derbäikomm.

Den Harmony ass 6,71&nbsp;m laang, huet en Duerchmiesser vu 4,48&nbsp;m an eng Startmass vu 14,5&nbsp;t. De Volumen ass zirka 75,5 m³. De Modul huet iwwer aacht Racks, déi fir de Ravitaillement vun der Statioun mat Loft, Elektrizitéit a Waasser déngen, souwéi aner liewensnoutwendeg Systemer enthalen.

Den Harmony kontrolléiert a verdeelt d'Ressource vun der Drostruktur a vum US-Laboratoire Destiny zu de verbonnene Segmenter; dem europäesche Columbus-Laboratoire, dem Centrifuge Accommodations Module (no jéngste Pläng gestrach), dem Kopplungsadapter PMA-2, dem japanesche Wëssenschaftsmodul Kibō, dem Méizweck-Logistikmodul an dem HTV-Transportgefier. Zudeem ass et den Ausgangspunkt fir den ISS Remote Manipulator System.

De Modul gehéiert zum US-amerikaneschen Deel vun der Statioun a gouf vun Alenia Spazio (Italien) am Optrag vun der Europäescher Weltraumorganisatioun (ESA) an der Agenzia Spaziale Italiana fir d'NASA gebaut. Déi transportéiert dofir am Géigenzuch de Raumlaboratoire Columbus op d'ISS.

Den Harmony gouf mat engem Airbus Beluga vun Turin an d'USA geflunn a koum den 1. Juni 2003 um Kennedy Space Center un. Den 18. Juni war déi offiziell Liwerung un d'NASA. De Modul gouf den 23. Oktober 2007 mat der Space-Shuttle-Missioun STS-120 op d'ISS geschéckt a gouf dräi Deeg méi spéit virleefeg un d'Unity montéiert. Op senger definitiver Plaz gouf de Modul de 14. November 2007 um Destiny Labor festgemaach.

## Kuckt och

*Modülle vun der Internationaler Raumstatioun

## Um Spaweck

*  ESA: Donnéeën iwwer den Harmony
*  NASA Feature: Harmony Node 2
*  NASA: Space Station Module In Perfect ‘Harmony’ With New Name, 14. Mäerz 2007
Ronald Neame

De **Ronald Neame**, gebuer den 23. Abrëll 1911 zu London, a gestuerwen de 16. Juni 2010 zu Los Angeles, Kalifornien, war en englesche Kameramann, Dréibuchauteur, Filmproduzent a Filmregisseur.

Hien ass de Jong vum Filmregisseur Elwin Neame an der Schauspillerin Ivy Close.

Den Neame huet 1933 seng Filmcarrière als Kameramann ugefaangen. Säin éischte Film als Regisseur huet hien am Joer 1947 gedréint. Bedeident Filmer vun him sinn: *The Card*, (1952) mam Alec Guinness, *The Man Who Never Was* (1956). *The Horse's Mouth* (1958) mam Alec Guinness a Kay Walsh, *Tunes of Glory* (1960) mam Alec Guinness an John Mills an nach *The Odessa File* (1974) mam Jon Voight a Maximilian Schell.

## Filmographie
### als Regisseur
* 1947: *Take my Life*, mam Hugh Williams a Marius Goring
* 1950: *[[Golden Salamander]]*, mam Trevor Howard an Anouk Aimée
* 1952: *[[The Card]]*, mam Alec Guinness a Glynis Johns
* 1953: *The Million Pound Note*, mam Gregory Peck 
* 1956: *[[The Man Who Never Was]]*, mam Clifton Webb
* 1957: *The Seventh Sin*, mam Eleanor Parker an George Sanders
* 1957: *Windom's Way*, mam Peter Finch a Mary Ure
* 1958: *[[The Horse's Mouth]]*, mam Alec Guinness a Kay Walsh
* 1960: *[[Tunes of Glory]]*, mam Alec Guinness an John Mills
* 1962: *Escape from Zahrain*, mam Yul Brynner a Sal Mineo
* 1963: *I Could Go on Singing*, mam Judy Garland an Dirk Bogarde
* 1964: *The Chalk Garden*, mam Deborah Kerr an Hayley Mills
* 1965: *Mister Moses*, mam Robert Mitchum a Carroll Baker 
* 1966: *A Man Cold Get Killed*, mam James Garner a Melina Mercouri 
* 1966: *Gambit*, mam Shirley MacLaine a Michael Caine
* 1969: *The Prime of Miss Jean Brodie*, mam Maggie Smith a Pamela Franklin
* 1970: *Scrooge*, mam Albert Finney a Kenneth More
* 1972: *Poseidon Inferno*, mam Gene Hackman an Ernest Borgnine
* 1974: *[[The Odessa File]]*, mam Jon Voight a Maximilian Schell
* 1979: *Meteor*, mam Sean Connery an Natalie Wood
* 1980: *Hopscotch*, mam Walter Matthau a Glenda Jackson
* 1981: *First Monday in October*, mam Walter Matthau an Jill Clayburgh
* 1986: *Foreign Body*, mam Victor Banerjee a Warren Mitchell
* 1990: *The Magic Balloon*, mam Henry Gibson a Frank Langella

## Literatur
* Ronald Neame, Barbara Roisman Cooper: *Straight from the Horse's Mouth: Ronald Neame: An Autobiography.* Scarecrow Press, Lanham, 2003.

## Um Spaweck
Tranquility (ISS)

Den **Tranquility**, virdrun *Node&nbsp;3*, ass no Unity (Node&nbsp;1) an Harmony (Node&nbsp;2) den drëtte Kopplungsmodul vun der Internationaler Raumstatioun (ISS). E gouf den 8. Februar 2010 zesumme mam Observatiounstuerm Cupola mam Shuttle-Fluch STS-130 op d'ISS bruecht. Do gouf e vis-à-vis vum Ausstigsmodul Quest op der lénkser Säit vum Kopplungsmodul Unity festgemaach.

## Funktioun
Den Tranquility huet déi héchst entwéckelt Liewenserhalungssystemer, déi jee an de Weltraum geflu goufen. E bereet zum Deel d'Ofwaasser op, déi fir d'Équipe a fir d'Sauerstoffproduktioun benotzt ginn. Am Modul si weiderhi Systemer fir d'Reproduktioun vun der Atmosphär, fir d'Filterung vu Friemstoffer aus der Loft a fir d'Kontroll vun der Zesummesetzung vun der Atmosphär. Och ginn d'Offall- an d'Hygieneofdeelunge vun der Bordequipe montéiert. Am Modul ass schliisslech och Plaz fir Stroum-, Donnéeën-, Kommando-, Temperatur- an Ëmweltsteierungen.

Un engem vun de Kopplungsstutzen vum Tranquility-Modul ass de Cupola-Modul ugedockt, vun deem aus de Roboteraarm Canadarm vun engem Astronaut gesteiert ka ginn, an e weidere vun de Kopplungsadapteren de PMA-3. Den Tranquility stellt weiderhin redundant Undockplaze fir d'Raumtransporter HTV, Dragon a Cygnus bereet. Wärend dem Asaz vun de Space Shuttle goufen do déi MPLM-Moduler ugekoppelt.

De Modul gehéiert zum amerikaneschen Deel vun der Statioun a gouf vun Alenia Spazio an Italien am Optrag vun der Europäescher Weltraumorganisatioun (ESA) gebaut, déi dofir am Géigenzuch Transportleeschtunge mam Space Shuttle vun der NASA krut. De 16. Mee 2009 war den offiziellen Depart vum Modul zu Turin. Mat engem Airbus Beluga ass en dunn den 20. Mee op de Kennedy Space Center geflu ginn.

## Numm
D'NASA hat bis den 20. Mäerz 2009 iwwer eng Internetëmfro den Numm vum Modul bestëmme gelooss, deen deemools nach als „Node&nbsp;3“ bezeechent gouf. Jiddweree konnt sech dru bedeelegen. Um Enn krut den Numm *Serenity* („Lëschtegkeet“, „Geloossenheet“) mat 70 % déi meescht Stëmme vun den NASA-Virschléi, wärend bei den Neivirschléi *Colbert* mat 230.539 Stëmme geféiert huet, nodeem den amerikanesche Komiker Stephen Colbert zu der Wal opgeruff hat.
 
D'NASA hat sech d'Recht virbehalen den definitiven Numm ze bestëmmen an hat sech géint *Colbert* a *Serenity* entscheet. De 15. Abrëll 2009 hat d'Astronautin Sunita Williams am Colbert senger TV-Show *Colbert Report* den Numm *Tranquility* („Rou“) als neien Numm vum Modul bekannt ginn. D'Entscheedung sollt dat 40-järegt Jubiläum vun der éischter Moundlandung am Mare Tranquillitatis éieren.

## Kuckt och

*Modülle vun der Internationaler Raumstatioun

## Um Spaweck

*  ESA: Node-3-Datenblatt
Quest (ISS)

De **Quest** ass den drëtten amerikanesche Modul vun der Internationaler Raumstatioun. E gouf den 12. Juli 2001 u Bord vun der Raumfär Atlantis (Missioun STS-104) gestart an dräi Deeg méi spéit un der Steierbordsäit vum Kopplungsmodul Unity ugedockt.

De Quest ass d'Schleis fir bei Baussebordaarbechten eran- an erauszeklammen a ka souwuel mat amerikaneschem wéi och mat russeschem Raumgezei benotzt ginn. Si besteet virun allem aus Aluminium, huet eng Eidelmass vu 6,1&nbsp;t, e Volume vun 34&nbsp;m³, eng Längt vu 5,5&nbsp;m an e maximalen Duerchmiesser vu 4,0&nbsp;m.

De Quest besteet aus zwou Sektiounen: An der éischter, der Geschiersektioun (Equipment Lock) bereede sech d'Raumfuerer op hiren Ausstig vir, dinn d'Raumgezei un an testen déi korrekt Funktioun. Nom Baussenasaz gëtt do d'Revisioun vum Gezei gemaach. Dozou gehéiert d'Opluede vun de Batterien an d'Nofëlle vun de Sauerstoff. Déi zweet, méi schmuel Sektioun (Crew Lock) ass déi eigentlech Loftschleis. Iwwer speziell Vakuumpompelen gëtt virum Opmaache vun der Bausseluk d'Loft an en Tank evakuéiert. Dësen Deel vum Modul entsprécht de bis elo gebrauchten amerikanesche Schleisen.

Op der baussenzeger Säit vun der Schleis sinn zwéi grouss Sauerstoff- an zwéi Stéckstoff. Si hunn en Duerchmiesser vun 0,9&nbsp;m, eng Mass vu jee 545,4&nbsp;kg, bestinn aus Kuelefaserverbondmaterial, faassen 0,42&nbsp;m³ Héichdrock-Gas a si mat engem méischichtege Meteoritteschutz ausgekleet. Ausserdeem huet de Schleisenmodul, Plattformen an Halterungen souwéi Energie- a Kommunikatiounsuschlëss.

## Kuckt och

* Modülle vun der Internationaler Raumstatioun

## Um Spaweck